Популарност је стекла почетком 1970-их као чланица женског бенда -{"Chocolate, Menta, Mastik"}-, заједно са Тами Азаријом, Рути Холцман и Леом Лупатин. Група је чак представљала Израел на Песми Евровизије у Хагу 1976, а њихова песма "-{Emor Shalom}-" (у преводу "Реци здраво") заузела је високо шесто место. Наступ на Евровизији девојкама је донео значајну популарност и ван граница своје земље, те су објавиле и неколико синглова на енглеском, француском и немачком језику. Група се распала 1978, након чега су њене чланице наставиле са соло каријерама.